Критеријуми оцењивања ученика
Стручно веће технике, информатике и физике

Елементи оцењивања из наведених предмета су:

* усвојеност образовних садржаја;
* примена знања;
* активност ученика.

Ученик у току школске године може добити оцене на основу:

* активности на часу,
* израде техничких цртежа,
* израде практичних радова,
* израде презентација, паноа, реферата,
* практичног рада на рачунару,
* усменог испитивања,
* учешћа у извођењу огледа
* 15-то минутне писмене провере знања,
* активности везане за припреме и учешће на такмичењима и школским манифестацијама
* повезивање теоријских знања са практичним радом и свакодневним животом.

Активност, ангажованост и постигнути ниво знања ученика вреднује се на сваком часу. Такође, различити практични радови, вреднују се на основу:

* сложености рада,
* самосталности израде рада од стране ученика,
* примене мера заштите на раду,
* правилног коришћења различитих алата и прибора,
* прецизности преношења мера са цртежа на материјал,
* прецизност израде делова и завршне обраде,
* фунционалности и/или естетске вредности рада,
* успешности рада на рачунару,
* примене знања у извођењу експеримената и огледа,
* мотивисаности ученика током израде рада.

Ученик који потпуно самостално остварује циљеве и задатке, извршава већину сложених захтева и врло је мотивисан у свом раду, оцењује се оценом **одличан (5)**

Ученик који самостално остварује циљеве и задатке, као и део
сложених захтева и мотивисан је у свом раду, оцењује се оценом врло **добар (4)**.

Ученик који самостално савлађује једноставне захтеве, као и већи део циљева и задатака, просечно је ангажован у свом раду, оцењује се оценом **добар (3).**

Ученик који тек уз помоћ наставника савлађује једноставне захтеве, просечно је ангажован и мотивисан у свом раду, оцењује се оценом **довољан (2)**.

Ученик који ни уз помоћ наставника не савлађује једноставне захтеве, није
ангажован и мотивисан, неодговорно се односи према раду, оцењује се оценом **недовољан (1)**.

Петнестоминутне писмене провере знања су најчешће на крају наставне теме или области. Садрже најчешће 8-10 питања, где доминирају питања типа: тачно- нетачно, заокружи тачан одговор, повежи појмове и допуни реченицу (једном или са две речи). У тестовима се понекада налазе 2-3 питања типа објасни појам, која захтевају одговор у једној реченици. Свако питање носи по један бод, а бодовна скала са оценама је одштампана на

сваком тесту. Кад год је то могуће делимично тачни одговори се бодују са пола бода.

Бодовна скала је урађена приближно следећим процентима:

* преко 85 процената је оцена одличан (5),
* преко 65 процената је оцена врло добар (4),
* преко 50 процената је оцена добар (3),
* преко 35 процената је оцена довољан (2),
* мање од 35 процената је оцена недовољан (1).

Након теста ученицима се поставља неколико питања како би се утврдила коначна оцена
из провераване области.

Стручно веће технике, информатике и физике